Ґейб Нюел

**Ґейб Ло́ґан Ню́ел** (рожд.&nbsp;3.&nbsp;новембря 1962), ищи знамый пуд псевдонімом **Ґабен**, є америцькый бізнісмен. Є презідентом і єдным із заложытілю відеобавкової компанії Valve Corporation.

Нюел уродився у штаті Колорадо, а вырус у вароши Дейвіс, Каліфорнія. У 1980-ых ходив у Гарвардськый універзітет, айбо го лишив, убы приступити д фірмі Microsoft, де помагав робити пирві верзії операчної сістемы Windows. У 1996.&nbsp;годови із колеґом Майком Герінґтоном лишили Microsoft і заложили Valve, фінансувучи розвуй первої бавкы&nbsp;— *[[Half-Life]]* (1998). Герінґтон удыйшов у 2000.&nbsp;годови.

Нюел вюг розвуй цифрової платформы дістрібуції Steam, котра была запущена в 2003. годї тай до 2011 контроловала булшость рынка стирьханых бавок на ПК. На 2021, Нюел мав четвирть компанії Valve. Є оціньованый гий єден із майзаможных людий у США і найзаможный чоловік у відеобавковуй індустрії із власностьов коштувучьов $3.9&nbsp;міліярда (на 2021). Ун є власником морської дослїдної орґанізації Inkfish тай нейронаучної компанії Starfish Neuroscience.

## Молодї годы тай ошколованя
Нюел уродив ся 3.&nbsp;новембря 1962. года в Колораді і ходив у старшу серидню ошколу в Дейвізі, Каліфорнія. Робив рознощиком ґазет, а май потум телеґрафічным курєром у Western Union. У 1980.&nbsp;годї поступив на Гарвард, айбо в 1983.&nbsp;годови го перивбідив голова уддїла продажі пуйти із універзітета тай іти робити до Microsoft.

## Карєра

### Microsoft
Нюел провюг 13&nbsp;году у Microsoft гий продюсер первых трьох верзій операчної сістемы Windows. Май потум говорив, што за пирві три місяцї в Microsoft навчив ся булше, гий за цїле ошколованя в Гарвардови&nbsp;— і то была єдна із головных причин, чого ун пуйшов із універзітета.

Пуд куниць 1995.&nbsp;года стрїлялка *[[Doom відеобавка|Doom]]* (1993) уд *id Software* была установлена на булшому числови компютеру у світови, чим нова сістема Windows 95. Нюел уповів: «[id]… і не продавалися в бовтах&nbsp;— лем через бюлетенні дощкы тай инакі доінтернетні способы. Дїля мене то быв гий удар блискавкы. Microsoft узяли 500&nbsp;людий команды продавцю, а вся тота компанія мала 12&nbsp;людий&nbsp;— і зотворила майпошыреноє проґрамноє засобованя у світї. Пудходила револуція». У Microsoft Нюел вюг проєкт переношіня *Doom* на Windows 95, што помогло зробити Windows ґеймерськов платформов.

### Valve
Надыхнутый Майклом Абрашом, котрый лишив Microsoft, убы робити над бавков *[[Quake відеобавка|Quake]]* у *id Software*, Нюел в рокаши із другым робутником, Майком Герінґтоном, 24.&nbsp;августа 1996.&nbsp;года лишив Microsoft і заложили відеобавкову компанію Valve. Нюел выбрав заложити Valve замість пендзії, бо чув, што робити із «иншыми дїйсно розумными, мотівоваными, соціално орієнтоваными людьми над продуктом, котрый змінит жытя міліону»&nbsp;— то дїля нього «майвеселоє, што лиш мож было робити».

Нюел і Герінґтон самі фінансовали розробку первої бавкы уд Valve&nbsp;— стрїлялкы уд первої особы *Half-Life* (1998), котра стала великым успіхом як і миже крітіку, так і в комерційнум планови. Герінґтон лишив компанію в 2000.&nbsp;годови.

Дїля розробкы *[[Half-Life 2]]* (2004) Нюел не поклав ниєдного дедлайна і надав «практічно ниограниченый» бюджет, обіцявучи при потрибі фінансовати проєкт власными грошми. У тот час Valve майжек збанкротовала позад судового дїла із компанійов Vivendi Games. Дїло помуг кончити стажист, котрый найшов емейл, у котрому Vivendi нищила доказы.

Паралелно Нюел дакулько місяцю робив над Steam&nbsp;— цифровов платформов для розусяжіня бавок. Д 2011 году Steam контроловав уд 50% ід 70% рынка стирьханых ПК бавок і приносив булшость приходка Valve.

На технолоґічнуй конференції в Сіетлови того же года Нюел указав, што майлїпшоє боротися із піратством ни через антіпіратські технолоґії, ай через пропозицію лїпшого сервіса. Ун навюг приклад успіха Steam у Росії, де піратство было дуже пошыреноє.

У 2007 годови Нюел высловив нидоволность розвойом бавок дїля консолю, называвучи розробку дїля *[[PlayStation 3]]* уд Sony «трачіньом часа дїля всьых». Айбо вже на сценї пуд час головної презентації Sony на *E3 2010*, ун нагадав за свої спередущі крітікы, удзначив удпертость PlayStation 3 і оголосив порт *[[Portal 2]]* тай заявив, што із пуддержков Steamworks се буде майлїпша верзія дїля хотьякої консоли.

Нюел тоже крітіковав сервіс Xbox Live, называвучи го «катастрофов» тай сістему Windows&nbsp;8, рахуючи ї угрозов дїля удпертости ПК-ґеймінґа. На конференції *LinuxCon 2013* ун заявив, што Linux і удпертей проґрамованя — то «будучность ґеймінґа», убвиновав запирті сістеми, гий у Microsoft і Apple, у торможіню інновацій позад помалых процесу сертіфікації.

У 2009.&nbsp;годови IGN включив Нюела до списка 100 майвызначных творцю відеобавок всьых часу, кажучи, што «вплыв Valve на дізайн, технолоґії тай індустрію відеобавок практічно нимож оцїнити». У децембрьови 2010 Forbes іменовав го «Імньом, котроє гія знати»&nbsp;— головно позад Steam, котрый мав партнерства із многыми великыми розробниками.

У 2013.&nbsp;годови Нюела было уведено до Залы славы Academy of Interactive Arts & Sciences і нагорожено почиснов премійов BAFTA Fellowship за внесок у відеобавкову індустрію. У октобрї 2017.&nbsp;года Forbes уключив го до списка 100 майзаможных людий США із оцїньованым статком у $5.5 міліарда. У децебрьови 2021.&nbsp;года Forbes оцїнив го власность на $3.9&nbsp;міліарда і пудтвердив, што ун має хоть четвирть компанії Valve. За словами Чарлі Фіша, автора *Історії відеобавок*, на 2021 гуд Нюел быв майзаможным чоловіком у відеобавковуй сфері.

### Инакі фірмы
Нюел є власником морської дослїдної орґанізації Inkfish. У новембрьови 2022 Inkfish купила Hadal Exploration System&nbsp;— пріватну платформу дїля глубинного пудводного дослїжіня&nbsp;— уд морського дослїдника Віктора Весково. А в 2020.&nbsp;годови Нюел в рокаши із робутником Valve Янном Бернє зотворили команду автомобілных перемагань *The Heart of Racing* дїля збираня гроший на дїтинську милость у Сіетлови тай Новуй Зеландії.

## Заробуток
У октобрьови 2017.&nbsp;года *Forbes* дав Ґейба Нюела у испис 100&nbsp;майзаможных людий у Споєных Штатах, из оцїнков у приблизно $5.5&nbsp;міліарда. У децембрьови 2021 *Forbes* оцїнив го у $3.9&nbsp;міліарда і уповів, же ун має не май мало чим четвирть фірмы *Valve*. Подля Чарлі Фіша, автора книжкы „Історія відеобавок“ *(The History of Video Games)*, Нюел быв у 2021.&nbsp;годови майзаможным чоловіком у відеоібавковуй індустрії.

У 2024 годови *Forbes* уповів, же Нюел має 50.1% *Valve* і має чистої вартости $9.5 міліарда.

## Особноє жытя

Нюел перед тым быв бетежный на дістрофію Фукса&nbsp;— то є уроженый битюг, што вплыват на роговку ока. У 2006 тай 2007 зробили му дві пересадкы рогувкы, і ун ся докус вылїчив.

У тот самый динь, коли в рокаши із Майком Герінґтоном заклали компанію *Valve*, Ґейб женився із Лісов Меннет. Они мали двох сыну. Нарожіня первого сына у кунци 1990-ых году їх надыхнуло на зотворіня фіналного боса у *Half-Life* Нігіланта, бо тогды думали, же родити дїтину&nbsp;— то майстрашне, што мож си представити. На 2019 гуд Нюел із Меннет ужек были розвединї.

У 2011.&nbsp;годови Нюел повів, же його любимі відеобавкы&nbsp;— *Super Mario 64*, *Doom* і верзія бавкы *Star Trek* із 1971 года на головному компютерови Burroughs&nbsp;— то была перва бавка, у котру ун бавив. *Doom* го увірив, же будучность забав&nbsp;— у відеобавках, ай *Super Mario 64* му доказала, же бавкы можут быти і умільством.

Нюел быв фанатом серіала *My Little Pony: Friendship Is Magic*. Ун записав голосовый пакет до бавкы *Dota 2* уд *Valve*, де із гумором включив свої фразы і фіґлї.

У ґеймерському комюніті Нюел знаный гий **Gaben** (**Ґабен**), што выходит із його робочої емейл адресы. Сам повів, же старав ся привыкнути до свойої публічної особы: «[Фаны] мене обнимавут, коли стрїтят. А я не є обнімалник, айбо їм то гія. Я быв із дїтьми, коли то стало ся упервоє&nbsp;— дїти то прийняли, а я нє. Они казали: „Няню, прийми то супокуйно.“ І до типирь ся учу уд нашых хосноватілю.»

Нюел быв із цімборами в Новій Зеландії, коли спустила ся пандемія COVID-19, і вырішив лишитися в Оклендови, кідь уж подорожнї убграничіня были знятї.

Гий высловлїня вдякы за гостинность Новуй Зеландії, ун із другыми зорґанізовали дарьмову подїю **We Love Aotearoa** із живыми выступами музічных артісту із цїлої крайины. Подїя мала і VR-стенды із бавками уд Valve, гий *[[Half-Life: Alyx]]* тай *The Lab*.

Подїю прийшлося перенести із авґуста на децембирь позад локдауна, вызваного другов габов COVID-19. Нюел в октобрьови 2020 попросив за резідентство в Новій Зеландії, айбо скоро ся вернув до Сіетла в 2021.&nbsp;годови.

## Удкликаня

## Подальше читаня

* 
* 
* 
* 

Катеґорія:Жыючі люде
Катеґорія:Уродили ся 1962
Катеґорія:Уродився у новемброви
Катеґорія:Люди котрі робили в Microsoft